100 മുതൽ 110 മീറ്റർ വരെ നീളവും 64-75 മീറ്റർ വരെ വീതിയുമുളള കളിക്കളമായിരിക്കണം മുതിർന്നവരുടെ ഫുട്ബോൾ മത്സരത്തിനുപയോഗിക്കുന്നത്‌. ദീർഘ ചതുരാകൃതിയിലായിരിക്കണം കളിക്കളം. നീളമുളള അതിർത്തിവര "ടച്ച്‌ ലൈൻ" എന്നും നീളം കുറഞ്ഞത്‌ "ഗോൾ ലൈൻ" എന്നും അറിയപ്പെടുന്നു. ഇരുവശത്തെയും ഗോൾ ലൈനുകളിലാണ്‌ "ഗോൾപോസ്റ്റുകളുടെ" സ്ഥാനം. ഗോൾ പോസ്റ്റിനു മുന്നിലുളള 16.3 മീറ്റർ സ്ഥലത്താണ്‌ "പെനാൽറ്റി ബോക്സ്‌". ഗോൾ ലൈനിൽ നിന്നും കളത്തിലേക്ക്‌ 18 വാര തള്ളി നിൽക്കുന്നതിനാൽ "18 യാർഡ്‌ ബോക്സ്‌" എന്നും ഈ പ്രദേശം അറിയപ്പെടുന്നു. കളിക്കളത്തിലെ ഏറ്റവും പ്രധാനപ്പെട്ട സ്ഥലമാണിത്‌. ഈ വരയ്കു വെളിയിൽ വച്ച്‌ ഗോൾകീപ്പർ പന്തു കൈകൊണ്ടു തൊട്ടാലോ ബോക്സിനുള്ളിൽ വച്ച്‌ ഗോൾ ലക്ഷ്യമാക്കുന്ന കളിക്കാരനെ എതിർ ടീമിലെ "ഡിഫൻഡർ" ഫൌൾ ചെയ്താലോ സാധാരണ ഗതിയിൽ "പെനാൽറ്റി കിക്ക്‌" നൽകി ശിക്ഷിക്കപ്പെടും.

പ്രധാന രാജ്യാന്തര ഫുട്ബോൾ മത്സരങ്ങൾ
കളിക്കളം
ആമുഖം
കളിസമയം